**ΥΠΟΣΤΗΡΙΞΗ ΠΑΡΕΜΒΑΣΕΩΝ ΚΟΙΝΩΝΙΚΗΣ ΜΕΡΙΜΝΑΣ ΦΟΙΤΗΤΩΝ ΠΡΩΗΝ ΤΕΙ ΗΠΕΙΡΟΥ**

**ΤΜΗΜΑ ΛΟΓΙΣΤΙΚΗΣ ΚΑΙ ΧΡΗΜΑΤΟΟΙΚΟΝΟΜΙΚΗΣ ΠΡΕΒΕΖΑΣ**

Πρόκειται για μία νέα υπηρεσία, η οποία στελεχώνεται από επαγγελματίες ψυχολόγους και στόχο έχει την **παροχή ενημέρωσης, υποστήριξης και συμβουλευτικής** σε όλους τους προπτυχιακούς φοιτητές και καθ’όλη τη διάρκεια του ακαδημαϊκού έτους 2018-2019.

Οι υπηρεσίες προσφέρονται χωρίς οικονομική επιβάρυνση για τους φοιτητές και με βάση τις αρχές του κώδικα Δεοντολογίας των ψυχολόγων, ώστε να διασφαλίζεται πλήρως η εχεμύθεια και τα προσωπικά δεδομένα των ωφελουμένων φοιτητών.

Στην υπηρεσία μπορούν να απευθύνονται φοιτητές, οι οποίοι αντιμετωπίζουν οποιασδήποτε μορφής δυσκολία από απλές καθημερινές ανησυχίες έως και πιο σύνθετα θέματα όπως:

* Ψυχοσυναισθηματικές δυσκολίες (*έντονο άγχος ή θλίψη, διαχείριση θυμού, διαταραχές στον ύπνο ή την όρεξη, ψυχοσωματικά προβλήματα, μοναξιά, επίμονες φοβίες, χαμηλή αυτοεκτίμηση, πένθος, τραυματικές εμπειρίες, εξάρτηση από ουσίες*)
* Δυσκολίες προσαρμογής στην ακαδημαική ζωή
* Δυσκολίες κατά τις σπουδές (*μειωμένη επίδοση, άγχος εξετάσεων, δυσκολία συγκέντρωσης και οργάνωσης χρόνου, αδυναμία λήψης αποφάσεων*)
* Δυσκολίες στις διαπροσωπικές σχέσεις (*οικογενειακές, φιλικές ή ερωτικές* )
* Δυσκολίες φοιτητών που ανήκουν σε ευάλωτες κοινωνικές ομάδες (*αίσθημα απομόνωσης/ στιγματισμού*)

Οι φοιτητές που θα ήθελαν να απευθυνθούν στην υπηρεσία αυτή μπορούν να επικοινωνούν για να κλείσουν το ραντεβού τους με τους εξής τρόπους:

* τηλεφωνικά στο **6976608603** ή
* στην ηλεκτρονική διέυθυνση e.kaniori@gmail.com ή
* τις μέρες και ώρες λειτουργίας του γραφείου ( **Δευτέρα – Τρίτη- Τετάρτη-Πέμπτη: 13:00-14:00, γραφείο Ν. 38, 1ος όροφος)**